text: Søndagens vejr bliver varmt men skyet
  03 juni 2018 kl. 04.46
  Vejrudsigten er gået ind i trivialitetens cyklus. De varme dage afløser hinanden. Dog kan søndagen bliver mere skyet. 
  Godmorgen, her er en lille nyhed fra vejrfronten: Der er måske mulighed for lidt skyer og en lokal byge i løbet af eftermiddagen, og dagen begynder skyet eller diset. 
  Det oplyser DMI i sin udsigt for denne sommersøndag den 3. juni, som ellers rummer de samme trivialiteter som de seneste tyve dage: Det bliver varmt, op til 28 grader, køligst ved Vestkysten og Vadehavet, hvor der også er risiko for havgus. Svag til jævn vind omkring vest.
  I aften nogen sol, men mod sydvest flere skyer. Temperaturer i nat mellem 13 og 15 grader.
  Søndagens navn er Erasmus, og i dag er det 18 år siden, at en tolv meter lang kaskelothval strandede på Rømø. Men det er en anden historie. God søndag.
  
  